paragraph_text: Izocijanidi (izo- + cijanidi; staro ime izonitrili), organski spojevi opće formule R-N<sup>+</sup>≡C<sup>-</sup>, gdje je R alkilna ili arilna skupina.<br /> To su bezbojne, otrovne, većinom tekućine jaka i neugodna mirisa. Nastaju djelovanjem kloroforma i jakih baza na amine (ta reakcija služi u kemijskoj analizi za dokazivanje primarnih amina). Zagrijavanjem na temperaturu višu od 200&nbsp;°C prelaze u stabilnije nitrile. Upotrebljavaju se u organskoj sintezi.